)

ȘTIRI… INFORMAȚII… EVENIMENTE… (XXXXI)

ȘTIRI… INFORMAȚII… EVENIMENTE… (XXXXI)

1.10.1919 – S-a născut medicul Nicolae Cajal, membru al Academiei Române, preşedinte al Secţiei de Ştiinţe Medicale a Academiei Române şi preşedinte al Fundaţiei „M. H. Elias” (m. 07.03.2004).

***

2.10.1942 – S-a născut prozatorul şi teatrologul Romulus Diaconescu („De veghe pentru învingători”, „Trebuia să se nască Brâncuşi”) (m. 28.02.2003).

***

3.10.1916 – A sosit în România misiunea militară franceză condusă de generalul Henri Mathias Berthelot (1861–1931, membru de onoare al Academiei Române).

***

6.10.1939 – După declanşarea celui de-al Doilea Război Mondial, la 1.09.1939, Consiliul de Coroană a aprobat poziţia de neutralitate a României faţă de conflictul izbucnit (comunicatul privind neutralitatea României a fost publicat în Monitorul Oficial din 7.09.1939).

***

6.10.1946 – George Enescu şi soţia sa, Maria Cantacuzino, părăsesc definitiv România ajutaţi de Yehudi Menuhin.

***

8.10.1944 – Armata Română a început operaţiunile militare de pe teritoriul Ungariei (8.10.1944 – 19.01.1945).

***

10.10.1926 – A fost înfiinţat Partidul Naţional Ţărănesc (PNŢ) prin fuziunea Partidului Ţărănesc, condus de Ion Mihalache, cu Partidul Naţional Român din Transilvania, condus de Iuliu Maniu.

***

14.10.1902 – S-a născut Ştefan Odobleja, medic, unul dintre fondatorii ciberneticii şi creator al unei ramuri a acestei ştiinţe, psihocibernetica (m. 04.09.1978).

***

16.10.1897 – S-a născut fizicianul român Alexandru Proca, membru al Academiei Române (m. 1955).

***

20.10.1895 – S-a născut lingvistul şi memorialistul Alexandru Rosetti, membru al Academiei Române.

A înfiinţat, în 1963, Centrul de Cercetări Fonetice şi Dialectologie al Academiei şi a promovat direcţii moderne în cercetarea foneticii, fonologiei, lingvisticii generale (m. 27.02.1990).

Contents